Dr Disrespect
Herşel Qay Bihm IV (10 mart 1982) — Dr Disrespect kimi tanınan amerikalı videooyun yayımçısı. H1Z1, PlayerUnknown's Battlegrounds, Black Ops 4: Blackout, Call of Duty: Warzone, Apex Legends və Fortnite kimi döyüş oyunlarının yayımını edərək Twitch-də dörd milyondan çox izləyici toplamışdır. 2020-ci ilin iyun ayında Bihmin Twitch kanalı naməlum səbəblərə görə banlandı və silindi. Mənbələr qadağanın daimi olduğunu bildirdi. O, 2020-ci ilin avqustunda YouTube-da eyni vaxtda 510.000-dən çox izləyici ilə yayıma qayıtdı.